REPUBLIKA HRVATSKA

ZAGREBAČKA ŽUPANIJA

GRAD SAMOBOR

Osnovna škola Milana Langa

Langova 2

10432 BREGANA

tel. 3375 – 396, 33 76 266

telefax: 33 24 443

ured@osmilanalanga.hr

http://os-mlanga-bregana.skole.hr

OIB: 43773677601

Broj računa: HR 53 2500 0091 1014 2353 3

KLASA: 602-02/16-16/02

UR.BROJ: 238-27-15-10-16-1

Bregana, 29. 1. 2016.

**Z A P I S N I K**

s 37. redovne sjednice Školskog odbora Osnovne škole Milana Langa, Bregana, održane dana 28. 1. 2016. godine u zbornici Škole s početkom u 19 sati.

Prisutni članovi Školskog odbora: Sanja Rapljenović, predsjednica, Nevenka Gračanin, Ivana Smolej Kolarek, Mirjana Kovačić Prošić, Marija Aščić, Ivan Piškulić i Josip Petrić.

Ostali prisutni: Igor Matijašić, ravnatelj i Mirta Odak, voditeljica računovodstva.

Zapisničar: Marijana Razum, zamjena tajnice.

Predsjednica Školskog odbora Sanja Rapljenović pozdravila je prisutne i konstatirala da sjednici prisustvuju svi članovi Školskog odbora te predložila sljedeći

Dnevni red:

 1. Verifikacija zapisnika s 35. i 36. sjednice Školskog odbora

2. Donošenje Financijskog izvještaja Škole za razdoblje od 1. siječnja 2015. do 31. prosinca 2015. godine te bilježaka uz isti

 3. Razno

 Dnevni red je jednoglasno usvojen.

**Ad 1) Verifikacija zapisnika s 35. i 36. sjednice Školskog odbora**

Predsjednica Školskog odbora Sanja Rapljenović pozvala je prisutne da se izjasne imaju li primjedbe na zapisnik s 35. redovne sjednice Školskog odbora održane dana 29. prosinca 2015. godine te 36. elektronske sjednice Školskog odbora koja je započela 20. siječnja 2016. godine s rokom očitovanja 21. siječnja 2016. godine.

Budući da nije bilo primjedbi, temeljem čl. 14. st. 4. Pravilnika o radu kolegijalnih tijela, jednoglasno je donijeta sljedeća

ODLUKA

I. Prihvaća se zapisnik s 35. redovne sjednice Školskog odbora održane dana 29. prosinca 2015. godine.

II. Prihvaća se zapisnik s 36. elektronske sjednice Školskog odbora koja je započela 20. siječnja 2016. godine s rokom očitovanja 21. siječnja 2016. godine.

**Ad 2) Donošenje Financijskog izvještaja Škole za razdoblje od 1. siječnja 2015. do 31. prosinca 2015. godine te bilježaka uz isti**

Izvjestitelj po navedenoj točki dnevnog reda je bila voditeljica računovodstva Mirta Odak.

Mirta Odak je svoje izlaganje započela podatkom da je Škola u 2015. godini ostvarila 9.374.818 kuna prihoda te 9.444.724 kuna rashoda. Tekući manjak prihoda u 2015. godini iznosi 69.906 kuna. Ukupan višak prihoda koji se prenosi u 2016. godinu iznosi 35.724 kune.

Uz prethodno navedeno, dodala je da ukupan iznos obveza na kraju 2015. godine iznosi 673.078 kuna. Najveći dio odnosi se na plaće za zaposlene za mjesec prosinac 2015. godine.

Osim toga, na završnom računu 2015. godine Škola je iskazala povećanje i smanjenje obujma imovine. Najveće povećanje u obujmu imovine odnosi se na prijenos nefinancijske imovine od strane osnivača – Grada Samobora, čime je Mirta Odak završila svoje izlaganje.

Nakon kratke diskusije predsjednica Školskog odbora dala je Financijski izvještaj Škole za razdoblje od 1. siječnja 2015. do 31. prosinca 2015. godine te bilješke uz isti na glasanje.

Nakon provedenog glasanja predsjednica Školskog odbora Sanja Rapljenović konstatirala je da je temeljem čl. 118. st. 2. podst. 6. Zakona o odgoju i obrazovanju u osnovnoj i srednjoj školi i čl. 40. Statuta Škole jednoglasno donijeta sljedeća

ODLUKA

Donosi se Financijski izvještaj Škole za razdoblje od 1. siječnja 2015. do 31. prosinca 2015. godine te bilješke uz isti.

**Ad 3) Razno**

Ravnatelj Škole obavijestio je članove Školskog odbora da je organizirana pomoć obiteljima koje su u lošijem financijskom stanju (akcija Caritasa provedena u školi).

Također je obavijestio članove Školskog odbora da je na Večeri lampiona prikupljeno 5.590 kuna te da će taj iznos biti namijenjen za kupnju sportske opreme.

Osim toga, izvijestio je odbor da se vezano uz projekt „Mladi za mlade“ čeka suglasnost za jednu osobu.

Školski odbor je također obaviješten da je na mjesto asistentice u nastavi, u sklopu projekta „Vjetar u leđa“, umjesto Antonije Fartek, stupila Aleksandra Čavrag Tomašinec.

Završeno u 20 sati.

Zapisničar:

Marijana Razum, mag. iur.

Predsjednica Školskog odbora:

Sanja Rapljenović, prof.